recursal/SuperWikiNEXT-32B huggingface dataset:
**Punaisten ja valkoisten taistelu Suomessa 1918** on vuonna 1918 julkaistu suomalainen lautapeli, jonka aiheena on samana vuonna käyty Suomen sisällissota. Peli on tarkoitettu kahdelle pelaajalle, jotka ottavat punaisten ja valkoisten joukkojen roolin. 

Molemmilla joukkueilla on kuusi pelimerkkiä, joista mustalla merkityt ovat tykistöä ja muut jalkaväkeä. Joukkojen vahvuus heitetään arpakuutiolla, ja merkitään nuppineulalla joukkoa esittävään pelimerkkiin. Joukot liikkuvat noppaa heittämällä, mutta vastustajan joukkojen ylitse ei saa hypätä. Sen sijaan vastustajan joukot vähenevät yli jääneiden liikepisteiden verran.

Pelissä tavoitteena on tuhota vastustajan kaikki joukko-osastot. Kummallakin osapuolella on mahdollisuus voittoon, mutta pelin runomuotoon puetut säännöt tarkastelevat monessa kohtaa tapahtumia voittajaosapuolen näkökulmasta. Peli ei lainkaan käsittele taisteluiden ulkopuolista sisällissotaa, kuten terroria tai vankileirien olosuhteita.

Lautapelin valmistaja Juusela & Levänen Oy julkaisi myös sisällissotaa käsittelevää kirjallisuutta, joka lähestyi aihettaan voittajaosapuolen näkökulmasta.

Lautapeli esillä museokeskus Vapriikissa.

Lähteet
-------

1. ↑  *Punaisten ja valkoisten taistelu Suomessa 1918*, s. 2-3. Juusela & Levänen Oy Kirjapaino, 1918.
2. 1 2  Hannamari Luukkanen: Sisällissota pelilaudalla  22.12.2011. Yleisradio. Viitattu 21.5.2016.
3. ↑  Hoppu, Tuomas, Haapala Pertti: *Tampere 1918*. Tampere: Tampereen museot (Vapriikki), 2008. ISBN 9789516093690.

Aiheesta muualla
----------------

* Kuvia tai muita tiedostoja aiheesta **Punaisten ja valkoisten taistelu Suomessa 1918** Wikimedia Commonsissa
Gritty vuonna 2021
**Gritty** on Philadelphia Flyers -nimisen jääkiekkojoukkueen nykyinen virallinen maskotti. Grittyn esiintyi tehtävässään ensimmäistä kertaa 24. syyskuuta 2018. Grittylla on alusta asti ollut aktiivinen Twitter-tili, jossa se on osallistunut leikkimieliseen kiusantekoon uhkaillen mm. Pittsburgh Penguinsin maskottia.

Tausta ja ulkonäkö
------------------

Joukkueen mukaan Gritty ryömi remontin yhteydessä esiin Wells Fargo Center -areenan alta syömään lunta ja pelottelemaan Philadephia Flyersin faneja.

Gritty on oranssin turkin peittämä otus, jolla on irtosilmät, joita se ei räpsyttele. Pituutta Grittylla on 7 jalkaa (hieman reilu 2 metriä) ja maskottina se on sonnustautunut kotijoukkueensa pelipaitaan ja mustaan jääkiekkokypärään. Lisäksi Grittylla on kaljamaha ja navassa nappi, josta kuuluu vinkulelua muistuttava ääni.

Vastaanotto
-----------

Grittyn ensiesiintymisessä se liukastui ja kaatuili jäällä useampaan otteeseen. Tästä huolimatta Grittyn ensiesiintymistä pidettiin menestyksenä. Maskotista tuli lähes saman tien lukuisten internetmeemien kohde. Vuorokausi maskotin ensiesiintymisen jälkeen "Philadelphia Flyers mascot" oli googletetuin hakusana.

*The Guardian* sen sijaan kuvasi maskottia "kammottavaksi parrakkaaksi muppetin ja ihmisen hypridiksi".

Lähteet
-------

1. 1 2  Gartland, Dan: Flyers mascot, Gritty, steals America’s hearts in debut *Sports Illustrated*.  25.9.2018. Viitattu 16.1.2024. (englanniksi)
2. 1 2  Gritty: How a NHL mascot became an internet sensation *BBC News*.  28.11.2018. Viitattu 16.1.2024. (englanniksi)
3. 1 2  The Philadelphia Flyers have a terrifying new mascot, and he's already breaking the internet *Business Insider*.  25.9.2018. Viitattu 16.1.2024. (englanniksi)
4. ↑  Meet Gritty *NHL*.  2024. Viitattu 16.1.2024. (englanniksi)
5. ↑  Cantor, Matthew: Gritty: why the Philadelphia Flyers' new acid trip of a mascot must be stopped *The Guardian*.  27.9.2018. Viitattu 16.1.2024. (englanniksi)
Corneliu Vadim Tudor vuonna 2014.
**Corneliu Vadim Tudor** (28. marraskuuta 1949 – 14. syyskuuta 2015) oli romanialainen poliitikko, Suur-Romania-puolueen johtaja, senaattori ja europarlamentikko.

Vadim Tudor valmistui Bukarestin yliopistosta 1971 ja toimi kaksi vuosikymmentä journalistina, mm. uutistoimisto Agerpresissa. Hän oli myös runoilija ja eräänlaisena hovirunoilijana kirjoitti Nicolae Ceaușescua ylistävää runoutta.

Kommunistivallan päätyttyä hän perusti Suur-Romania lehden ja Suur-Romania puolueen. Lehden levikki oli satojatuhansia 1990-luvun alkupuolella. Hän oli senaattorina 1992–2008 ja Euroopan parlamentissa 2009–2014. Vadim Tudorin artikkeleissa pilkattiin juutalaisia, unkarilaisia, romaneita ja liberaaleja. Vielä vuoden 2012 televisiohaastattelussa hän kielsi holokaustin tapahtuneen Romaniassa.

Vuonna 2000 Vadim Tudor pääsi presidentinvaaleissa toiselle kierrokselle, mutta istuva presidentti Ion Iliescu valittiin kolmannelle kaudelleen.

Lähteet
-------

1. ↑  Corneliu Vadim Tudor *Euroopan parlamentti, Parlamentin jäsenet*. Viitattu 30.1.2024.
2. 1 2  Mutler, Alison: Corneliu Vadim Tudor, ultranationalist Romanian poet and politician, dies at 65 *The Washington Post*.  14.9.2015. Viitattu 28.08.2018.
3. ↑  Lahtinen, Sole: KUKA?: "Mustalaismafian" vihollinen *Helsingin Sanomat*.  28.11.2000. Viitattu 26.10.2017.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Muut | 
* IdRef

 |

 |
**Tero Penttilä** (s. 9. maaliskuuta 1975 Suomussalmi) on entinen suomalainen jalkapalloilija. Pelipaikaltaan hän oli keskuspuolustaja. Penttilä pelasi uransa alkupuolen enimmäkseen keskikentällä, mutta Hakaan siirryttyään Keith Armstrong siirsi hänet puolustukseen.

Penttilä debytoi Veikkausliigassa kaudella 1999 FC Hakan paidassa, johon hän oli siirtynyt FC Lahdesta. Kausi oli Penttilälle menestys, sillä hän voitti Suomen mestaruuden toimien Hakan kapteenina, minkä lisäksi hänet valittiin myös kauden tulokkaaksi.

Kauden päätyttyä Penttilä siirtyi Hakasta Skotlannin Valioliigan suurseura Rangersiin.  Kesäkuussa 2000 Penttilä polvesta repeytyi eturistiside, mikä piti hänet pitkään peleistä sivussa.  Vuonna 2001 Penttilä kävi loukkaantumisistaan toivuttuaan Hakassa hakemassa pelituntumaa. Toukokuussa 2002 Penttilä ja Rangers purkivat sopimuksensa yhteisymmärryksessä. Kuukautta myöhemmin hän palasi Veikkausliigaan, tällä kertaa Helsingin Jalkapalloklubiin. HJK:ssa joukkueen kapteenina toiminut Penttilä voitti toisen Suomen mestaruutensa. Kauden 2002 jälkeen hän ei kuitenkaan enää jatkanut uraansa.

Maajoukkueessa Penttilä pelasi viisi ottelua. Myös hänen uransa viimeiseksi tosipeleiksi jäivät maaottelut joukkueen Karibian kiertueella. Jalkapallouransa päätyttyä Penttilä jatkoi lääketieteen opintojaan. Hän toimii nykyään Tampereen yliopistollisessa sairaalassa kardiologian erikoislääkärinä.

Saavutukset
-----------

* Suomen mestaruus 1999, 2002
* Vuoden liigatulokas 1999
* Vuoden liigapuolustaja 2002

Lähteet
-------

1. 1 2  Turun Sanomat: Penttilä HJK:n mukaan Espanjaan *turunsanomat.fi*.  18.5.2002. Viitattu 23.2.2008. [vanhentunut linkki]
2. ↑  MTV3 Internet: Tero Penttilä Glasgow Rangersiin *mtv3.fi*.  16.11.1999. Viitattu 23.2.2008.
3. ↑  Ilta-Sanomat: Tero Penttilä näytillä Heerenveenissä *iltasanomat.fi*.  16.4.2002. Viitattu 23.2.2008. [vanhentunut linkki]
4. ↑  MTV3 Internet: Penttilä avustamaan Hakaa *mtv3.fi*.  14.5.2001. Viitattu 23.2.2008.
5. ↑  MTV3 Internet: Penttilän ja Rangersin tiet erkanivat *mtv3.fi*.  16.5.2002. Viitattu 23.2.2008.
6. ↑  Ilta-Sanomat: Penttilä on loistovahvistus HJK:lle *iltasanomat.fi*.  11.6.2002. Viitattu 23.2.2008. [vanhentunut linkki]
7. ↑  MTV3 Internet: Tero Penttilä lopettaa uransa *mtv3.fi*.  8.5.2003. Viitattu 23.2.2008.
8. ↑  MTV3 Internet: Tero Penttilän päätös pitää *mtv3.fi*.  17.4.2003. Viitattu 23.2.2008.
9. ↑  Yksityislääkärit *sydansairaala.fi*. Viitattu 3.9.2015.
**Carpi Football Club 1909** on italialainen jalkapalloseura Carpin kaupungista. Seura pelaa kaudella 2021–2022 Italian neljänneksi korkeimmalla sarjatasolla Serie D:ssä. Seura pelaa kotiottelunsa 4 144-paikkaisella Stadio Sandro Cabassilla. Carpin puheenjohtaja on Claudio Caliumi ja päävalmentaja Fabrizio Castori. Kenties tunnetuin seuraa edustaneista pelaajista on maailmanmestari Marco Materazzi.

Historiaa
---------

### AC Carpi

Carpi Football Club perustettiin vuonna 1909 nimellä AC Carpi. Seura tunnettiin tuolla nimellä vuoteen 2000 asti, jolloin seura meni konkurssiin sen pudottua Serie D:hen.

### Carpi FC 1909

Seura nimettiin vuonna 2000 uudestaan Carpi Football Club 1909:ksi. Vuonna 2009 se pääsi takaisin Italian liigakartalle pelaamalla Italian neljänneksi korkeimmalla sarjatasolla. Kaudella 2010–2011 se voitti Lega Pro Seconda Divisionen eli maan neljänneksi korkeimman sarjatason. Kaudeksi 2012–2013 Carpi nousi historiansa ensimmäistä kertaa toiseksi korkeimmalle sarjatasolle eli Serie B:hen. Huhtikuussa 2015 joukkue varmisti nousunsa kaudeksi 2015–2016, ensimmäistä kertaa historiassaan, Italian korkeimmalle sarjatasolle Serie A:han.

Lähteet
-------

1. 1 2 3   (Arkistoitu – Internet Archive)
2. 1 2
Jaroslav Popovytš
**Jaroslav Popovytš** (ukr. Ярослав Попович, s. 4. tammikuuta 1980 Drohobytš) on ukrainalainen maantiepyöräilijä, joka edustaa UCI World Tour -tasolla kilpailevaa Trek-Segafredo -tallia. 

Popovytš voitti 23-vuotiaiden maailmanmestaruuden vuonna 2001 ja siirtyi ammattilaiseksi Landbouwkrediet - Colnago -talliin seuraavana vuonna. Hän sijoittui Italian ympäriajossa kolmanneksi 2003 ja viidenneksi 2004. Siirryttyään Discovery-joukkueeseen 2005 hän voitti Katalonian ympäriajon kokonaiskilpailun. Saman vuoden Ranskan ympäriajossa hän voitti valkoisen paidan parhaana nuorena ajajana sekä oli Discoveryn joukkueessa voittamassa joukkueaika-ajoa kilpailun neljännellä etapilla. Vuoden 2006 Tour de Francessa Popovytšin odotettiin olevan yksi Discoveryn neljästä johtavasta ajajasta, mutta sen paremmin hänen, José Azevedon, Paolo Savoldellin kuin George Hincapienkaan ympäriajo ei sujunut odotetusti. Popovytš kuitenkin voitti 12. etapin karattuaan irtiottokumppaneiltaan Alessandro Ballanilta, Oscar Freireltä ja Christophe Le Méveliltä.

Popovytš siirtyi kaudeksi 2008 Silence-Lotto-talliin. Seuraavan vuoden hän edusti Astana-joukkuetta ja vuodesta 2010 RadioShackia / Trek Factory Racing / Trek-Segafredoa.

Saavutuksia
-----------

2000
Alle 23-vuotiaiden MM-maantieajo, hopeaa
2001
Alle 23-vuotiaiden MM-maantieajo, kultaa
2002
Italian ympäriajo, kokonaiskilpailussa 12.
GP de Genève, voitto
Trofej Plava Laguna, voitto
2003
Italian ympäriajo, kokonaiskilpailussa kolmas
2004
Italian ympäriajo, kokonaiskilpailussa viides, prologissa ja etapilla 13 (aika-ajo) kolmas, 3 päivää kilpailun johtajan *maglia rosa* -paidassa
Trofeo Androni Giocattoli, voitto (parina Serhi Hontšar)
2005
Katalonian ympäriajo, kokonaiskilpailun voitto
Ranskan ympäriajo, kokonaiskilpailussa 12. nuorten kilpailun voitto (*Maillot blanc*)
2006
Ranskan ympäriajo, voitto etapilla 12
Georgian ympäriajo, kokonaiskilpailussa kolmas, voitto etapilla 2
Vuelta a Castilla y León, voitto etapilla 2 (aika-ajo)
GP Ouest-France, neljäs
2007
Pariisi–Nizza, etapin 5 voitto
Ranskan ympäriajo, kokonaiskilpailussa kahdeksas
2008
Pariisi–Nizza, kokonaiskilpailussa kolmas
2009
Italian ympäriajo, kokonaiskilpailussa 15.

Lähteet
-------

* Jaroslav Popovytš trap-friis.dk-tietokannassa (englanniksi)
* Profiili cyclingarchives.com-tietokannassa (englanniksi)
| "Sokka irti"Cheek |
| --- |
| Singlen "Sokka irti" kansikuva |
| Singlen tiedot |
|  Albumilta | *Sokka irti* |
|  Julkaistu | 2. huhtikuuta 2012 |
|  Tuottaja(t) | Sakke |
|  Tyylilaji | rap, elektroninen |
|  Kesto | 03.27 |
|  Levy-yhtiö | Liiga Music Oy |
| Cheekin muut singlet |
| "Pyrkiny vähentää"2012 | "Sokka irti"2012 | "Syypää sun hymyyn"2012 |

"**Sokka irti**" on rap-artisti Cheekin toinen single hänen seitsemänneltä studioalbumiltaan *Sokka irti* kappale vuodelta 2012. Kappale kuultiin ensimmäisen kerran YleX -radiokanavalla 21. maaliskuuta 2012 ja se julkaistiin digitaalisesti 2. huhtikuuta 2012. Kappaleesta on julkaistu musiikkivideo. "Sokka irti" nousi parhaimmillaan sijalle kolme Suomen virallisella singlelistalla. Kappale valittiin viralliseksi kesähitiksi The Voicen äänestyksessä.

Listasijoitukset
----------------

| Lista | Parassijoitus |
| --- | --- |
| Suomen virallinen singlelista | 3  |
| Suomen virallinen latauslista | 2  |

Remix
-----

Tamperelainen rap-artisti Majuri julkaisi 11. elokuuta YouTube-kanavallaan *Sonni irti (Sokka irti Bootleg Hoodrat Remix Freestyle)* -nimisen remixin, jolla hän vierailee räppäämässä.

Aiheesta muualla
----------------

* Sokka irti (Youtube)

Lähteet
-------

1. 1 2 3  Cheek: Sokka Irti *Musiikkituottajat*.  Arkistoitu 28.8.2012. Viitattu 20.6.2012.
**Kamal Mimouni** (tunnetaan myös nimellä Benjamin Kamal Mimouni-Rammach Jr) on marokkolais-suomalainen taekwondoin.

Ura
---

Mimounin ottelutyyli painottuu taaimmaiseen jalkaan ja laajaan liikkeeseen ottelualueella. Hän on molempijalkainen ottelija, mutta suosii oikeanpuolista jalkaansa. Mimouni on uransa aikana edustanut vain Suomea, vaikka hänellä on myös Marokon kansalaisuus. Syyskuussa 2022 Mimouni päätti edustaa Marokon maajoukkuetta.

Mimouni aloitti lajin Tampereen Kumgang Taekwondossa vuonna 2007. Ensimmäisen ottelunsa hän otteli jo vuonna 2010 ollessaan vain yhdeksänvuotias. Mimounin 16-vuotinen taival tamperelaisseurassa päättyi vuoden 2021 joulukuussa. Tammikuussa 2022 hän allekirjoitti sopimuksen marokkolaisseura Club AKAMO Sportin kanssa.

Mimounin Marokon kansalaisuus on sallinut hänen päästä osallistumaan Marokon kansallisiin kilpailuihin, ja hän onkin niissä saavuttanut kultaa 2019, 2020 ja 2022 sekä hopeaa 2021. Tämän lisäksi Mimouni vei kotiin 2019 kisojen parhaan ottelijan palkinnon.

Yksityiselämä
-------------

Mimouni (punainen) saa pääosuman ottelussa Jyväskylän Miro Ulkuniemeä vastaan.
Mimounin vanhemmat ovat syntyneet Marokossa. Mimounilla on kaksi sisarusta, jotka ovat myös harrastaneet taekwondoa lapsuudesta asti. Mimounilla on läheinen suhde perheensä kanssa ja kuvailee isoveljeään ainoaksi vastustajaksi, jota tämä pelkäisi.

Mimouni Team KG Combat kisamainoksessa, kuvassa ylempänä on valmentaja Timo Vettenranta.
Helmikuussa 2021 Mimouni valitsi tamperelaisen Timo Vettenrannan valmentajakseen. Mimounin mukaan Vettenranta on iso osa hänen elämäänsä sekä lajissa että sen ulkopuolella.

Mimouni on uskonnolliselta vakaumukseltaan muslimi.

Lähteet
-------

* Mimouni Coaching[vanhentunut linkki]

Aiheesta muualla
----------------

* Mimounin Instagram-tili
Big Mac -hampurilainen.
**Big Mac** (lausutaan IPAn mukaan [big mæk]) on McDonald’s-pikaruokalayhtiön hampurilainen. Se on McDonald’sin ainoa kerroshampurilainen eli hampurilainen, jossa on kolme eri sämpylänosaa: pohja, päällinen ja keskiosa. Sen pihvi on naudanlihaa. Big Mac -hampurilaista myydään McDonald’s-ravintoloissa ympäri maailman. Big Macin kehitti vuonna 1967 Michael "Jim" Delligatti Uniontownissa Pennsylvaniassa, jossa hän toimi McDonald'sin franchising-yrittäjänä. Delligatti kuoli 98-vuotiaana vuonna 2016.

Hampurilainen koostuu yleisesti kahdesta jauhelihapihvistä, kastikkeesta, salaatista, juustosta, suolakurkusta, kuivasipulista ja sämpylästä. Pihvit on maustettu mineraalisuolalla ja mustapippurilla. Big Macissä käytetään emulgointiaineita E472e3 ja E 4813 sekä säilöntäainetta E282. Erikoiskastike (engl. *Special Sauce tai Big Mac Sauce*) on Thousand Island -tyyppinen. Valmistusprosessi on yhtiön mukaan salainen, vaikka kastikkeen ainesosat onkin julkaistu. Kastiketta tekee McCormick Isossa-Britanniassa.

Big Mac -indeksi
----------------

*Pääartikkeli: Big Mac -indeksi*
Big Maciä myydään maailmanlaajuisesti. *The Economist* on luonut sen pohjalta leikkimielisen Big Mac -indeksin, jolla mitataan eri maiden hintatasoa. Big Mac on standardoitu tuote, joka on kaikkialla lähestulkoon samanlainen. Sen kustannuksiin sisältyy raaka-aineiden lisäksi työvoiman hinta. Tämän takia se soveltuu kustannusvertailuihin.

Lähteet
-------

1. ↑  Big Macin keksijä kuoli 98-vuotiaana *iltalehti.fi*. Viitattu 1.12.2016.
2. ↑  Big Mac -indeksi

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Big Mac**.
* Big Mac Suomen McDonald'sin sivuilla

McDonald’s

* Big Mac
* Big Mac -indeksi
* *Fast Food Nation*
* Happy Meal
* McJob
* McLibel-oikeudenkäynti
* *Pikaruokakansa*
* Ronald McDonald
* *Super Size Me*
**Sonja Silvander-Valo** (s. 19. kesäkuuta 1994) on suomalainen näyttelijä. Hän on alun perin kotoisin Paimiosta. Silvander-Valo valmistui Taideyliopiston Teatterikorkeakoulusta teatteritaiteen maisteriksi vuonna 2019 ja on erikoistunut musiikkiteatteriin. 

Silvander-Valo nähdään "Pelliinan" roolissa näytelmässä Rottien Pyhimys syksyllä 2023 

(Hämeenlinnan Teatteri, perustuu Anneli Kannon romaaniin Rottien Pyhimys, ohjaus Milko Lehto, 2023). Hän on esiintynyaiemmin urallaan t mm. näytelmissä Äiti ja Gorilla (Teatteri Universum, Aurinkoteatteri, ohjaus Juha Mustanoja, 2022, Baikal Brothers ky (Teatteri Universum, ohjaus Leea Klemola, 2017) sekä Zambezi (Aleksanterin Teatteri, ohjaus Ritva Siikala, 2020). 

Silvander-Valo oli Vaasan kaupunginteatterin kiinnitettynä näyttelijänä 2020–2021.

Silvander-Valo on kiinnitettynä näyttelijänä Hämeenlinnan Teatterissa syksyllä 2023.

Lähteet
-------

1. ↑  Sonja Silvander-Valo *silvander-sonja.webnode.fi*. Viitattu 7.4.2021.
2. ↑  Lappi, Ilkka: Sonja Silvander haluaa olla monipuolinen teatteriammattilainen *Aamuset*.  26.8.2020. Viitattu 28.9.2020.
3. ↑  Vaasaan muuttava näyttelijä Sonja Silvander: "Saan voimaa merestä"  2.4.2020. Vaasan kaupunki. Viitattu 28.9.2020.
Erik Furuhjelm.
**Erik Gustaf Furuhjelm** (6. heinäkuuta 1883 Helsinki – 13. kesäkuuta 1964 Helsinki) oli suomalainen säveltäjä ja musiikkikirjailija.

Henkilöhistoria
---------------

Furuhjelmin vanhemmat olivat senaatin protokollasihteeri Elis Furuhjelm ja Selma Gabriela Antell ja puoliso vuodesta 1908 Alice Silfvast. Hän tuli ylioppilaaksi 1901, opiskeli Filharmonisen seuran orkesterikoulussa vuodesta 1893, Helsingin musiikkiopistossa 1901–1906, Helsingin yliopistossa 1901–1902 sekä Wienissä ja Münchenissä 1906–1907 ja Pariisissa 1908–1909. Furuhjelm oli Helsingin musiikkiopiston vt. opettaja 1905–1906, opettaja 1907–1935 ja varajohtaja 1920–1935. Furuhjelm piti useita konsertteja, toimi kuoronjohtajana, soitti alttoviulua Filharmonisen seuran konserteissa 1904–1905 ja Armas Järnefeltin johtamissa oopperaesityksissä. Hän oli *Finsk Musikrevyn* perustaja 1904 ja toimi musiikkiarvostelijana *Dagens Tidning* -lehdessä 1912–1914 ja *Dagens Press* -lehdessä 1915–1920. Furuhjelmille myönnettiin valtion säveltäjäeläke 1921, Pro Finlandia-palkinnon hän sai 1956.

Tuotanto
--------

Furuhjelmin merkittävimmät sävellykset lienevät pianokvintetto, jousikvartetto ja kaksi sinfoniaa. Hän julkaisi myös Jean Sibelius -elämäkerran.

### Sävellyksiä ja sovituksia

* *Klockringning* sekakuorolle ja pianolle, 1903
* Pianokvintetto c-molli, 1906
* Romanttinen alkusoitto, 1911
* Sinfonia nro 1 D-duuri, 1911
* *Viisi kuvaa* orkesterille (alkuaan *Exotica*), 1925
* Sinfonia nro 2 es-molli, 1927
* Jousikvartetto, 1956
* Kansansävelmien sovituksia

### Kirjallisia teoksia

* *Jean Sibelius: Hans tondiktning och drag ur hans liv.* Schildt, 1916.
* *Jean Sibelius: Hänen sävelrunoutensa ja piirteitä hänen elämästään.* Suomentanut Leevi Madetoja. WSOY, 1916.

Lähteet
-------

* Havu, Ilmari – Poijärvi, L. Arvi – Wecksell, J. A.: *Pieni Tietosanakirja 1*. Otava, 1959.

### Viitteet

1. ↑  *Otavan Iso tietosanakirja*, osa 2, p. 1571. Otava 1968.
2. ↑  *Otavan Iso tietosanakirja*, osa 10 (ei sivunumeroa). Otava 1967.
3. 1 2  Furuhjelm, Erik: "Erik Furuhjelm", *Suomen säveltäjiä*, s. 401–405. Toimittanut Sulho Ranta. Porvoo: WSOY, 1945.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Uppslagsverket Finland

 |

 |
**Aero Mongolia** (mong. **Аэро Монголиа**) (IATA: **M0**, ICAO: **MNG**, kutsukoodi: **AERO MONGOLIA**) on mongolialainen yksityisomisteinen lentoyhtiö, joka on perustettu vuonna 2002. Yhtiön solmukohtana toimii Ulan Batorissa sijaitseva Chinggis Khaanin kansainvälinen lentoasema. Myös yhtiön pääkonttori sijaitsee Ulan Batorissa.

Aero Mongolia lentää kahdella Fokker 50 -koneellaan kuuteen kohteeseen Pohjois-Aasiassa.

Historia
--------

Aero Mongolian Fokker 50 (JU-8251).
Aero Mongolia perustettiin vuonna 2002 ja se aloitti lentonsa 25. toukokuuta 2003. Yhtiön perusti mongolian kansallinen lentoyhtiö MIAT Mongolian Airlines kansainvälistä syöttöliikennettä varten. Yhtiö sai ensimmäisen Fokker 50 -koneensa joulukuussa 2002 ja vuokratun Fokker 100 -koneen tammikuussa 2006. Isomman koneen myötä yhtiö aloitti lennot Etelä-Korean Cheongjuun. Aero Mongolia vuokrasi toisen Fokker 100 -koneen saman vuoden kesäkuussa ja vuoden lopulla yhtiö avasi uuden reitin Tianjiniin, Kiinaan.

31. lokakuuta 2007 Aero Mongolia menetti liikennöintilupansa turvallisuuden laiminlyönnin seurauksena. Yhtiö sai lupansa takaisin vuonna 2008 ja aloitti liikennöinnin uudelleen kahdella Fokker 50 -koneella Fokker 100 -koneiden leasing-sopimusten päätyttyä.

Kohteet
-------

Aero Mongolia lentää kuuteen kohteeseen, joista yksi sijaitsee Kiinassa.

|  |  |
| --- | --- |
| * Mongolia Mongolia
	+ Hovd - Hovdin lentoasema
	+ Tavantolgoi - Tavantolgoinin lentoasema
	+ Ulaangom - Ulaangomin lentoasema
	+ Ulan Bator - Chinggis Khaanin kansainvälinen lentoasema **Solmukohta**
	+ Ölgii - Ölgiin lentoasema
 | * Kiina Kiina
	+ Hohhot - Baitan kansainvälinen lentoasema
 |

Laivasto
--------


**Aero Mongolian laivasto 15.3.2010**| Konetyyppi | Laivastossa | Matkustajia | Huomioita |
| --- | --- | --- | --- |
| Fokker 50 | 2 | - |  |

  

Aero Mongolialla on ollut lisäksi vuokrattuna kaksi Fokker 100 -konetta. Yhtiön laivaston keski-ikä oli tammikuussa 2010 17,7 vuotta. Yhtiö ilmoitti 26.1.2010 neuvottelevansa kolmannen Fokker 50 -koneen hankkimisesta laivastoon.

Aiheesta muualla
----------------

* Viralliset sivut (Arkistoitu – Internet Archive) (mongoliksi)

### Lähteet

1. 1 2 3  CH-Aviation: "Aero Mongolia Fleet." www.ch-aviatio.ch. Viitattu 15.3.2010. (englanniksi)
2. 1 2 3  Aero Mongolia: "2009 оны Өвлийн нислэгийн хуваарь, давтамж." *aeromongolia.mn*. Viitattu 6.2.2010. (mongoliksi)
3. 1 2  Ts. Lkhagvasuren; Ulan Bator Post: "Aero Mongolia Flights Stopped." *1.11.2007*. ubpost.mn.  Arkistoitu 20.3.2012. Viitattu 31.1.2010. (englanniksi)
4. ↑  Airfleets: "Fleet age Aero Mongolia." *airfleets.net*. Viitattu 15.3.2010. (englanniksi)
5. ↑  Leithen Francis; Flightglobal: "Aero Mongolia in talks to acquire third Fokker 50." *26.1.2010*. Viitattu 31.1.2010. (englanniksi)

Mongolia Mongolialaiset lentoyhtiöt
Aero Mongolia (2002-)  · 
Eznis Airways (2006-)  · 
**MIAT Mongolian Airlines** (1954-)
**Suojajoukko** on sotilaallisena terminä yksikkö tai joukko-osasto, jonka tehtävänä on tulla perustetuksi ja keskitetyksi mahdollisimman nopeasti esimerkiksi valtakunnan rajalle. Taktiikassa kyse on viivytystaistelusta.

Tavoitteena on joko jo pelkällä olemassaolollaan ehkäistä vastustajan hyökkäysaikeet tai vaihtoehtoisesti suojata muun (perusteilla olevan) sotajoukon siirtyminen tulevalle toiminta-alueelleen.

Suojajoukko Suomessa
--------------------

Suomessa Valkoisella armeijalla oli vuonna 1919 suojajoukkotehtävä. Käytetty nimitys oli tuolloin *etujoukot*. Niiden tarkoituksena oli rajalle porrastettuina antaa aikaa liikekannallepanolle ("ylösmarssi") ja puolustuslinjan miehittämiseen. Joukkojen liikuntakykyä korostettiin suhteellisesti pienen vahvuuden kompensoimiseksi.

Talvisotaa ennen jo lokakuussa 1939 sijoitettiin suojajoukot rajalle muodollisesti kertausharjoituksina pidetyn osittaisen liikekannallepanon, ylimääräisten harjoitusten nimellä. Hallitus teki tästä päätöksen 6. lokakuuta 1939. Ylimääräiset harjoitukset eivät näin ollen olleet kertausharjoitus, vaan liikekannallepano, mitä ei sanottu, koska ei haluttu vaikeuttaa talvisotaa edeltäneitä neuvotteluja Neuvostoliiton kanssa. 

Suojajoukon ajatus tähtäsi vuoden 1933 puolustussuunnitelmaan, jonka mukaan Neuvostoliiton päävoima Suomeen tulee Karjalan kannakselta. Suojajoukon käytöstä oli kaksi erilaista mielipidettä. Ensimmäisen mukaan suojajoukkojen olisi pitänyt viivyttävänäkin joukkona tehdä aktiivista vastarintaa, kun taas toisen ajatuksen mukaan suojajoukon piti tarjota vain aikaa pääpuolustuslinja ryhmitykselle kohtalaisen vähäisin tappioin. Näin ollen vastarinta pääpuolustuslinjalla olisi riittävä mm. tykistöllä tuettuna verrattuna neuvostoliittolaisten todennäköiseen ylivoimaan.*lähde?*

*Pääartikkeli: Karjalan kannaksen suojajoukkotaistelut talvisodassa*
Karjalan kannakselle perustettiin neljä suojajoukko-osastoa: Lipolan ryhmä, Muolaan ryhmä, Uudenkirkon ryhmä ja Raudun ryhmä.  Niihin kuului aluksi 4-6 pataljoonaa, lähinnä rajajoukkoja ja kevyttä, liikkuvaa jalkaväkeä kuten jääkäreitä. Varsinaiset suojajoukkotaistelut kestivät vain noin viikon. 7. joulukuuta 1939 mennessä kaikki suojajoukot olivat vetäytyneet pääasemaan.

Lähteet
-------

* Kronlund, Jarl (toim.): *Suomen puolustuslaitos 1918-1939 - Puolustusvoimien rauhan ajan historia*. Helsinki: Werner Söderström Osakeyhtiö, 1992. ISBN 951-0-14799-0.

### Viitteet

1. ↑  Kronlund (toim.) 1992, 219
2. ↑  Kronlund (toim.) 1992, 551
3. ↑   (Arkistoitu – Internet Archive)
Ed Miliband vuonna 2020.
**Edward Samuel "Ed" Miliband** (s. 24. joulukuuta 1969 Lontoo, Yhdistynyt kuningaskunta) on brittiläinen työväenpuoluetta edustava poliitikko ja puolueen entinen puheenjohtaja, jona hän toimi syyskuusta 2010 syyskuuhun 2015. Hän seurasi tehtävässä Gordon Brownia. Milibandin jälkeen työväenpuolueen puheenjohtajaksi valittiin Jeremy Corbyn. 

Miliband voitti puheenjohtajavaalissa keskustalaisemman isoveljensä Davidin niukasti ammattiliittojen tuen ansiosta. Hän teki heti irtioton Tony Blairista julistamalla "New Labourin" kuuluvan menneisyyteen ja tuomitsemalla yliopistojen lukukausimaksut.

Miliband on toiminut Yhdistyneen kuningaskunnan alahuoneen jäsenenä vuodesta 2005 Doncaster Northin vaalipiiristä, ja oli vuosina 2008–2010 Gordon Brownin hallituksen energia- ja ilmastonmuutosministeri. Ennen siirtymistään 3. lokakuuta 2008 toimintansa aloittaneen energia- ja ilmastonmuutosministeriön johtoon hän toimi vuodesta 2007 kabinettiministerinä Brownin hallituksessa ja Lancasterin herttuakunnan kanslerina.

Miliband valittiin puolueensa puheenjohtajaksi 25. syyskuuta 2010. Hän voitti puheenjohtajavaalin viimeisellä kierroksella veljensä prosentein 50,65–49,35.

Milibandin vanhemmat ovat holokaustia paenneita puolanjuutalaisia. Äiti oli kotoisin Puolasta, ja isäkin – marxismin teoreetikko Ralph Miliband – oli puolanjuutalaista syntyperää, mutta syntynyt Belgiassa. Edward Milibandin veli David Miliband on Britannian entinen ulkoministeri.

Lähteet
-------

1. 1 2  Pelkkä nuoruus ei riitä Labour-johtajan valtiksi (Arkistoitu – Internet Archive), HS.fi 28.9.2010
2. 1 2  Sawer, Patrick: Ed Miliband wins Labour leadership race *telegraph.co.uk*.  25.9.2010. Viitattu 25.9.2010. (englanniksi)
3. ↑  Mendick, Robert & Day, Matthew: The miraculous escape of Marion Miliband *telegraph.co.uk*.  16.5.2010. Viitattu 25.9.2010. (englanniksi)
4. ↑  Wheeler, Brian: The Ed Miliband story *bbc.co.uk*.  25.9.2010. Viitattu 25.9.2010. (englanniksi)

Aiheesta muualla
----------------

* Milibandin kotisivu

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Henkilöt | 
* UK Parliament

 |
|  |
| Muut | 
* IdRef

 |

 |
**Kojonkulma** on Varsinais-Suomessa Loimaalla sijaitseva kulmakunta ja postinumeroalue (32250 Kojonkulma). Kojonjoki virtaa Kojonkulman läpi, ja sen sivuhaara Onkijoki yhtyy siihen Kojonkulmalla.

Alue
----

Kojonkulma muodostuu osapuilleen Loimaan historiallisista Kuninkaisten, Euran, Köyliön, Kojon ja Hintsalan kylistä. Vanha Alastaron ja Loimaan kunnan raja kulki ennen v. 2009 kuntaliitosta Kojonkulman länsipuolella.

Maisema ja luonto
-----------------

Kojonkulma on osa laajempaa Loimijoen, Niinijoen ja Kojonjoen halkomaa peltoaluetta Alastaron ja Loimaan keskustojen välillä. Birdlife Suomi on luokitellut nämä Varsinais-Suomen maakunnallisesti tärkeäksi lintualueeksi (MAALI). Alueen pesimälajistoon kuuluvat mm. peltopyy ja peltosirkku. Kevätmuuttoaikaan pellot ovat tärkeä kerääntymispaikka laulujoutsenille, hanhille, kapustarinnoille ja töyhtöhyypille.

Historiaa
---------

Kojonkulman kylistä on mainintoja 1400-luvulta. Kojonjoen ja Ristiojan muodostamassa niemekkeessä on perimätiedon mukaan sijainnut varhainen saarnahuone tai seutukirkko.

Kojonjoessa mainitaan myllyt Kojon, Euran ja Kuninkaisten kylissä 1500-luvulla. Kojonkulmalla toimi 1500-luvulla kymmenkunta satulaseppää, joista ainakin osa sivutoimisia. 1600-luvulla kulmakunnalla mainittiin kaksi rusthollia eli ratsutilaa. Kojonjokivarren tärkein silta oli 1600-luvulla Köyliönkylässä, jossa se oli tarpeen Kojonjokeen laskevan Onkijoen vuoksi.

Kylätoimintaa
-------------

Alueella toimii Kojonkulman kyläyhdistys.

Yritystoimintaa
---------------

* Benecars
* Hunajayhtymä
* Kotimuna Oy
* Manninen Custom Instruments
* Punkin talli

Tunnettuja kojonkulmalaisia:
----------------------------

* Väinö Kolkkala, lehtimies, kirjailija, Varsinaissuomalaisten laulun sanoittaja
* Mauri Rantasalo, jääkärikapteeni

Lähteet
-------

1. ↑  Postinumerohaku Posti Oy. Viitattu 2020.
2. ↑  Kansalaisen karttapaikka Maanmittauslaitos. Viitattu 2020.
3. 1 2 3  Laakso Veikko: *Suur-Loimaan historia I*. Suur-Loimaan historiatoimikunta, 1986.
4. ↑  Ahola Markus, Kuntze Kim, Keihäs Milka et al.: *VARSINAIS-SUOMEN MAAKUNNALLISESTI TÄRKEÄT LINTUALUEET 2007–2018*, s. 24. Turun Lintutieteellinen Yhdistys r.y. 2017.
5. ↑  Museovirasto: Kulttuuriympäristön palveluikkuna *kyppi.fi*.  2012. Viitattu 2020.
6. ↑  Kojonkulman kyläyhdistys *kojonkulma.fi*. Viitattu 2020.
7. ↑  Benecars - Purkuautojen virallinen vastaanottopiste  2020. Benecars. Viitattu 2021.
**4-kloori-2-nitrotolueeni** eli **2-nitro-4-klooritolueeni** (C7H6ClNO2) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden valmistuksessa. Muita kaupallisesti merkittäviä 4-kloori-2-nitrotolueenin isomeerejä ovat 2-kloori-4-nitrotolueeni ja 2-kloori-6-nitrotolueeni.

Ominaisuudet
------------

Huoneenlämpötilassa 4-kloori-2-nitrotolueeni on keltaisia monokliinisiä kiteitä. Yhdiste on veteen liukenematon, mutta liukenee moniin orgaanisiin liuottimiin kuten etanoliin ja dietyylieetteriin.

Valmistus ja käyttö
-------------------

4-kloori-2-nitrotolueenia valmistetaan joko klooraamalla o-nitrotolueenia tai nitraamalla väkevien typpi- ja rikkihappojen seoksen avulla p-klooritolueenia. Ensimmäisessä menetelmässä sivutuotteena muodostuu 2-kloori-6-nitrotolueenia ja jälkimmäisessä 4-kloori-3-nitrotolueenia.

4-kloori-2-nitrotolueeni voidaan pelkistää vedyttämällä 4-kloori-o-toluidiiniksi, jota käytetään muun muassa atsovärien valmistuksessa.

Lähteet
-------

1. ↑  4-Chloro-2-nitrotoluene – Substance summary *PubChem*. NCBI. Viitattu 20.4.2015.
2. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 121. Helsinki: Consalen Consulting, 2009. ISBN 978-952-92-5627-3.
3. 1 2 3  Gerald Booth: *Nitro Compounds, Aromatic, Ullmann's Encyclopedia of Industrial Chemistry*, John Wiley & Sons, New York, 2000. Viitattu 20.4.2015
4. 1 2 3  Robert D. Ashford: *Ashford's Dictionary of Industrial Chemicals*, s. 252. 2nd Edition. Wavelength Publications, 2001. ISBN 0-9522674-2-X. (englanniksi)
**2,4-Dinitrotolueeni** (C7H6N2O4) on nitrattu aromaattinen yhdiste. Sitä käytetään orgaanisessa synteesissä valmistettaessa räjähteitä ja lähtöaineita väriaineiden ja polymeerien valmistukseen. 2,4-Dinitrotolueenin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-dinitrotolueenit.

Ominaisuudet
------------

Huoneenlämpötilassa 2,4-dinitrotolueeni on keltaisia tai oransseja kiteitä. Yhdiste liukenee vain heikosti veteen, mutta liukenee paremmin useisiin orgaanisiin liuottimiin ja hiilidisulfidiin. Kuumennettaessa se saattaa hajota räjähdysmäisesti. 2,4-Dinitrotolueenin nitroryhmät voidaan pelkistää aminoryhmiksi ja muodostuva tuote riippuu käytetystä pelkistimestä. Käytettäessä vetyä ja Raney-nikkeliä tai rautaa muodostuu 2,4-tolueenidiamiinia, tina(II)kloridin avulla tai happaman sinkkikloridin avulla muodostuu 2-amino-4-nitrotolueenia ja ammoniumsulfidi tai vedytys platinan toimiessa katalyyttinä muodostuu 4-amino-2-nitrotolueenia. Yhdiste voidaan myös hapettaa 2,4-dinitrobentsoehapoksi kaliumpermanganaatilla.

2,4-dinitrotolueeni on myrkyllistä ja ärsyttää voimakkaasti hengitysteitä. Yhdiste aiheuttaa methemoglobiinin muodostumista vereen, mikä johtaa ihon sinistymiseen. Aine voi myös olla kasvaimia aiheuttavaa eli karsinogeenista.

Valmistua ja käyttö
-------------------

2,4-Dinitrotolueenia voidaan valmistaa nitraamalla p-nitrotolueenia väkevien typpihapon ja rikkihapon seoksella. Lähtöaineena voidaan käyttää myös nitrotolueenien seosta. Tuotteeksi saadaan eri dinitrotolueenien seos, jossa suurin osa on 2,4-dinitrotolueenia. Eri isomeerit erotetaan toisistaan kiteyttämällä.

Suurin osa valmistetusta 2,4-dinitrotolueenista vedytetään 2,4-tolueenidiamiiniksi, jota käytetään värien ja tolueenidi-isosyanaatin valmistuksessa. 2,4-Dinitrotolueenista voidaan valmistaa myös 4-nitro-p-toluidiinia ja nitraamalla trinitrotolueenia.

Lähteet
-------

1. ↑  2,4-dinitrotoluene – Substance summary *PubChem*. NCBI. Viitattu 15.6.2014.
2. 1 2 3 4 5 6 7  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 111. Helsinki: Consalen Consulting, 2009. ISBN 978-952-92-5627-3.
3. ↑  Physical properties: 2,4-Dinitrotoluene NLM Viitattu 15.6.2014
4. 1 2 3  Markus Dugal: *Nitrobenzene and Nitrotoluenes, Kirk-Othmer Encyclopedia of Chemical Technology*, John Wiley & Sons, New York, 2005. Viitattu 15.6.2014
5. 1 2 3  Gerald Booth: *Nitro Compounds, Aromatic, Ullmann's Encyclopedia of Industrial Chemistry*, John Wiley & Sons, New York, 2000. Viitattu 15.6.2014
6. ↑  2,4-dinitrotolueenin kansainvälinen kemikaalikortti Viitattu 15.6.2014

Aiheesta muualla
----------------

* Tukes, Kemikaalien EU-riskinarviointi ja –vähennys: 2,4-dinitrotolueeni (Arkistoitu – Internet Archive) (pdf)
* Toxin and Toxin Target Database (T3DB): 2,4-Dinitrotoluene (englanniksi)
* Kyoto Encyclopedia of Genes and Genomes (KEGG): 2,4-Dinitrotoluene (englanniksi)
* ChemBlink: 2,4-Dinitrotoluene (englanniksi)
**Monte Titano** ("*Titaanivuori*") on San Marinossa sijaitseva vuori. Vuori ja San Marinon pääkaupungin historiallinen keskusta ovat yhdessä Unescon maailmanperintökohde (kategoria iii) vuodesta 2008 alkaen. Alue on yhteensä 50 hehtaarin kokoinen.. Nykyinen San Marinon kaupunki sijoittuu vuoren läntiselle puolelle. Ensimmäiset merkit vuorella asuneista ihmisistä ovat peräisin 400-luvulta eaa.. San Marinon perustaja Pyhä Marinus, joka pakeni uskonnollisia vainoja, saapui vuorelle joskus 300-luvulla, eli siellä hetkenerakkona ja perusti huipulle kaupungin.. 

Vuoren korkeus on 739 metriä, mikä tekee siitä San Marinon korkeimman vuoren. Se on suurimmaksi osaksi kalkkikiveä ja hallitsee koko San Marinon pinnanmuotoja.

San Marinon vaakuna
Monte Titanolla on kolme huippua, joille on rakennettu torneja, ja niiden ympärille linnoituksia, San Marinon puolustamiseksi. Nämä kolme tornia ovat Guaita, Cesta ja Montale. Nämä tornit ja vuori itsessään on kuvattu myös San Marinon valtion vaakunassa.

Vuoren rinteillä kasvatetaan mm. oliiveja. Kotoperäiseen kasvistoon kuuluvat männyt, tammet, jalavat ja kuuset. Vuoren läheisyydessä eläviä eläimiä ovat mm. ketut, myyrät ja mäyrät. Lisäksi alueella pesii monia lintuja..

Galleria
--------

* Monte Titano koillisesta kuvattuna.Monte Titano koillisesta kuvattuna.
* Guaitan torniGuaitan torni
* Vuoren rinteen alapäästäVuoren rinteen alapäästä
* Cestan torniCestan torni

Lähteet
-------

1. 1 2  Monte Titano - Peakbagger.com *www.peakbagger.com*. Viitattu 24.8.2020.
2. ↑  San Marino Historic Centre and Mount Titano *UNESCO World Heritage Centre*.  2020. Viitattu 24.8.2020. (englanniksi)
3. 1 2  San Marino | national capital, San Marino *Encyclopedia Britannica*. Viitattu 24.8.2020. (englanniksi)
4. ↑  History - Repubblica di San Marino, portale ufficiale *www.sanmarino.sm*. Viitattu 28.8.2020.
5. ↑  Sane, Anita: Things to do in San Marino *sanetraveler*.  3.5.2019. Viitattu 28.8.2020. (englanniksi)
6. 1 2  San Marino | Geography, History, Capital, & Language *Encyclopedia Britannica*. Viitattu 24.8.2020. (englanniksi)
7. ↑  FLAG/ FAN FRIDAY SAN MARINO (Geography Now!)  8.5.2020. Geography Now. Viitattu 25.8.2020. (englanniksi)

Aiheesta muualla
----------------

* Kuvia tai muita tiedostoja aiheesta **Monte Titano** Wikimedia Commonsissa
**Saksan arkeologinen instituutti Ateenassa** (saks. *Deutsches Archäologisches Institut, Abteilung Athen*, *DAI Athens*, kreik. Γερμανικό Αρχαιολογικό Ινστιτούτο Αθηνών, *Germanikó Archaiologikó Institoúto Athinón*) on saksalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.

Historia
--------

Saksan arkeologisen instituutin Ateenan osasto perustettiin vuonna 1874. Se oli tuolloin toinen Kreikkaan perustettu ulkomainen instituutti Ranskan École française d’Athènes'n jälkeen.

Instituutin historian laajimpiin ja merkittävimpiin kaivauskohteisiin kuuluu Olympia, jonka kaivaukset alkoivat heti instituutin perustamisen jälkeen vuonna 1875.

Tilat
-----

Instituutti toimii Ateenan keskustassa Wilhelm Dörpfeldin ja Ernst Zillerin suunnittelemassa ja Heinrich Schliemannin rakennuttamassa uusklassisessa rakennuksessa. Sillä on käytössään opetus-, tutkimus-, toimisto- ja majoitustiloja. Instituutin kirjastoon kuuluu yli 75 000 nidettä. Instituutilla on vakituiset kaivaustalot eli kentällä sijaitsevat tutkimustilat Náfpliossa/Tirynsissä sekä Olympiassa.

Tutkimusprojekteja ja kaivauksia
--------------------------------

Instituutin tutkimus- ja kaivausprojekteihin kuuluvat muun muassa:

* Afaian temppeli
* Eleusis, Attika
* Eupalinoksen tunneli, Sámos
* Heraion, Sámos
* Ithaka, Jooniansaaret
* Kerameikos, Ateena
* Menídin hauta, Attika
* Lefkas, Jooniansaaret
* Olympia, Elis
* Orkhomenos, Boiotia
* Theba, Boiotia
* Tiryns, Argolis

Lähteet
-------

1. 1 2  Deutsches Archäologisches Institut, Abteilung Athen *dainst.org*. Viitattu 4.9.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Saksan arkeologinen instituutti Ateenassa**.
* Deutsches Archäologisches Institut, Abteilung Athen (saksaksi)
**EU-notifikaatio** tarkoittaa, että jäsenvaltiot ovat velvollisia saattamaan direktiivit voimaan kansallisessa oikeusjärjestyksessään ja ilmoittamaan täytäntöönpanosta komissiolle. Tämä täytäntöönpanoilmoitus on notifikaatio.

Notifikaatio-termiä on käytetty sote-uudistuksen yhteydessä erityisesti sen käsittelyn viime metreillä, jolloin vaihtoehdoksi on esitetty kevyempää menettelyä, oikeusvarmuusilmoitusta, joka kuitenkaan ei eurooppaoikeuden professori Juha Raition mukaan ole vaihtoehto. Raition mukaan oikeusvarmuusilmoitus tulisi tehdä lainsäädäntöhankkeen alkuvaiheessa, tukijärjestelyn valmisteluvaiheessa, ei sen lopussa. Se on myöskin osa notifiointiprosessia eikä sen korvaava menettelytapa.

Se on menettely, jolla varmistetaan, että lainsäädäntö on yhteneväinen Euroopan unionin säädösten kanssa. Se tapahtuu siten, että Euroopan unionin komissio, mahdollisesti myös EU-tuomioistuin, arvioi sote-järjestelmän valtiontukielementit, ennen kuin lait voivat tulla voimaan, mikä voi viedä vuosia.

Ellei sote-valmistelussa saada oikeusvarmuutta, on vaara, että se uhkaa perustuslaissa säädettyä julkisen vallan velvollisuutta huolehtia, että kansalaiset saavat riittävät sotepalvelut.

Lähteet
-------

1. ↑  Sanasto, (Arkistoitu – Internet Archive) Valtioneuvosto, viitattu 26.2.2019
2. ↑  Ville Miettinen, Eurooppaoikeuden professori Raitio: Oikeusvarmuusilmoitus sotesta on jo myöhässä, Kuntalehti 24.2.2019, viitattu 26.2.2019
3. 1 2  Ville Miettinen, Analyysi: Valinnanvapauden EU-notifiointi hiertää hallituksen kengässä aina vaan, Kuntalehti 24.2.2019
4. ↑  Terhi Toivonen, Sote-johtaja Nerg: Valinnanvapauslakien EU-kelpoisuus voidaan ehkä hoitaa kevyemmällä tavalla, Yle.fi, uutiset 23.2.2019, viitattu 26.2.2019
**Anastasija Vitaljevna Gubanova** (ven. Анастасия Витальевна Губанова, georg. ანასტასია გუბანოვა, *Anast’asia Gubanova*; s. 2. joulukuuta 2002 Toljatti) on venäläis-georgialainen taitoluistelija, joka kilpailee naisten yksinluistelussa. Hän edusti juniorisarjoissa Venäjää mutta voitti yleisen sarjan Euroopan-mestaruuden vuonna 2023 Georgian edustajana.

Gubanova saavutti Venäjän edustajana juniorisarjoissa kansainvälisiä Grand Prix -voittoja ja sijoittui toiseksi kauden 2016–2017 Grand Prix -finaalissa. Seuraavalla kaudella hän saavutti Venäjän-mestaruuskilpailuissa parhaan yleisen sarjan sijoituksensa ollessaan kuudes.

Kaudesta 2021–2022 alkaen Gubanova on edustanut Georgiaa. Hän sijoittui tuolla kaudella Euroopan-mestaruuskilpailuissa seitsemänneksi, olympialaisissa 11:nneksi ja maailmanmestaruuskilpailuissa kuudenneksi. Seuraavalla kaudella hän sijoittui Grand Prix -sarjassa Englannissa John Wilson Trophyssa kolmanneksi ja Suomessa Espoon kilpailussa seitsemänneksi. Tammikuussa hän palasi Espooseen Euroopan-mestaruuskilpailuihin ja voitti kultaa pistein 199,91 yli kuuden pisteen erolla Belgian Loena Hendrickxiin. Tämä oli Georgian ensimmäinen Euroopan-mestaruus taitoluistelussa. Saman vuoden MM-kilpailuissa Gubanova sijoittui 14:nneksi. Lyhytohjelmassa hän käytti kaudella 2022–2023 Fabrizio Paterlinin musiikkia ja vapaaohjelmassa musiikkia elokuvasta *Slummien miljonääri*.

Gubanovan ennätyspisteet ovat lokakuussa 2021 Finlandia Trophyssa saadut 203,91. Lyhytohjelman ennätyspisteet 69,81 ovat EM-kilpailuista 2023 ja vapaaohjelman ennätyspisteet 135,58 Pekingin olympialaisista 2022.

Gubanova on pituudeltaan 158-senttimetrinen. Hänen valmentajanaan toimii Jevgeni Rukavitsin.

Lähteet
-------

1. 1 2 3 4 5 6 7  Biograph: Anastasiia Gubanova International Skating Union. Viitattu 19.4.2023. (englanniksi)
2. 1 2  Janna Jyrkinen EM-kilpailuissa seitsemänneksi *Skatingfinland*.  28.1.2023. Suomen Taitoluisteluliitto. Viitattu 19.4.2023.
Koo Kwang-ming
**Koo Kwang-ming** (kiin. 辜寬敏, *Gū Kuānmǐn*; 1926 Taipei – 27. helmikuuta 2023 Taipei) oli taiwanilainen poliittinen vaikuttaja ja itsenäisyysliikkeen aktivisti.

Koo oli merkittävän liikemies Koo Hsien-jungin nuorin poika. Myös hänen veljestään Koo Chen-fusta tuli vaikutusvaltainen. Koo aloitti opiskelun Taiwanin kansallisen yliopiston politiikan tutkimuksen laitoksella vuonna 1947. Hän lähti Taiwanilta poliisin kukistettua opiskelijoiden mielenosoituksen vuonna 1949. Ollessaan Hongkongissa Koo kuuli poliisin etsineen häntä kotoaan ja sai perheenjäseniltään kehotuksen olla palaamatta Taiwanille. Hän asettui ensimmäisen vaimonsa kanssa Japaniin, jossa asui yli kahdenkymmenen vuoden ajan. Koo toimitti rahoitusta poliittisille aktivisteille ja oli mukana perustamassa World United Formosans for Independencen Japanin-haaraa. Vuonna 1972 hän sai kutsun salaiseen tapaamiseen pääministeri Tšiang Tšing-kuon kanssa. Tässä yhteydessä hän vaati hallitusta antamaan tilaa paikallisille oppositiopuolueille ja hylkäämään harhaisena pitämänsä unelman Kiinan koko alueen saamisesta Kuomintangin hallintaan.

Koo palasi Taiwanille vuonna 1975. Hän piti tärkeämpänä itsenäisyyden ajamista Taiwanin sisällä kuin kansainvälistä aktiivisuutta. Koo perusti suuren kalastusyhtiön, jota johti samanaikaisesti poliittisen aktivisminsa kanssa. Hän perusti eri järjestöjä, kuten Taiwan New Constitution Foundationin. Koo kannatti Taiwanin valtiollisen aseman normalisoimista ja ajoi perustuslakiuudistusta, jonka myötä Kiinaa ja Taiwania ei enää pidettäisi muodollisesti yhtenä maana. Hän toimi epävirallisena lähettiläänä Taiwanin ja Japanin välillä maiden diplomaattisuhteiden katkettua. Koo kuului Demokraattiseen edistyspuolueeseen ja toimi neuvonantajana siitä valituille presidenteille Chen Shui-bianille ja Tsai Ing-wenille.

Maaliskuussa 2022 Koo teki ukrainalaisten auttamiseksi miljoonan Yhdysvaltain dollarin lahjoituksen. Hän kuoli helmikuussa 2023 Taipein veteraanien yleissairaalassa.

Lähteet
-------

1. 1 2 3 4  Independence advocate Koo Kwang-ming dies Taipei Times 28.2.2023, viitattu 22.1.2024 (englanniksi)
2. 1 2  Sean Scanlan, 'Godfather of Taiwan independence' Koo Kwang-ming dies at 96 Taiwan News 27.2.2023, viitattu 22.1.2024 (englanniksi)
Ruutanan koulu.
**Ruutana** on Kangasalan 9. kaupunginosa kaupungin pohjoisosassa. Se sijaitsee Tampereelta tullessa heti kaupunginrajan takana valtatien 9 ja Tampere–Orivesi-radan varrella. Ruutana on vanha radanvarren omakotialue, jota on viime vuosina täydennysrakennettu. Ruutanan eteläpuolella oleva Iskelän alue rakennettiin 1950-luvulla Tampellan työntekijöiden asuinalueeksi. Asukkaita Ruutanassa on noin 3 600.

Ruutana oli vuoteen 2020 saakka erillinen taajama, jossa asui vuoden 2019 lopussa 3 591 asukasta. Vuonna 2020 Ruutana kasvoi yhteen Tampereen keskustaajaman kanssa, eikä näin ollen enää muodosta omaa taajamaansa.

Palvelut
--------

Kyläkeskuksessa on K-Market, parturi-kampaamo ja Ruutanan Oluthuone. Postipalvelut löytyvät Jyväskyläntien varresta Shell-huoltoasemalta. Huoltoasemalle johtaa 2000-luvulla rakennettu pyörätie. Tampereelta alueelle on vedetty myös kaapelitelevisioverkko. 

Ruutanassa on alakoulu, esikoulu, kunnallinen päiväkoti, terveysasema ja hammashoitola. Vuonna 2021 Ruutanaan valmistui uusi Monitoimitalo, jonka tiloissa on päiväkoti, seurakunnan tilat ja nuorisotilat. Yksityisyrittäjinä palveluita tarjoavat muun muassa parturi-kampaamo, kaksi yksityistä päiväkotia sekä yksityisiä perhepäivähoitajia. Seisakkeelta löytyy Oluthuoneen lisäksi eläinlääkärin ja hierojan palvelut. Koulun läheisyydessä on uima- ja veneranta. Katajajärven laavu Laureeninkallion lähellä on osa vaellusreitti Kaarinanpolkua.

Liikenneyhteydet
----------------

Alue kuuluu nykyään Tampereen seututariffivyöhykkeeseen. Arkisin TKL:n linjanumero 28B/C Tampereelle kulkee 0,5-1 tunnin välein työmatka- ja koululaisliikenteen aikaan. Lauantaisin ja sunnuntaisin 28B ajaa tunnin välein. Kangasalan kirkolle linja 46 ajaa kouluaikoina. Kangasalan keskustaan on matkaa n. 9 km ja Tampereen keskustaan n. 18 km. Ruutanan maantieyhteydet Tampereen suuntaan paranivat huomattavasti, kun valtatie 9 valmistui uudelleen rakennettuna taajaman pohjoispuolelle 1970-luvun alkupuolella. Ruutanassa pysähtyivät ennen myös Tampereelta Orivedelle ja Haapamäelle liikennöineet henkilöjunat Ruutanan seisakkeella.

Haralanharju
------------

Kulttuurihistoriallisesti merkittävä Haralanharju sijaitsee lähellä Ruutanaa Havisevantien varrella. Haralanharjulla on Topeliuksen muistokivi. Muistomerkin vieressä sijainnut vuonna 1932 rakennettu Haralanharjun näkötorni tuhoutui tuhopoltossa 2007. Uusi torni otettiin käyttöön vuonna 2009.

Lähteet
-------

1. ↑  Kangasala sai kaupunginosat Kangasalan Sanomat. Viitattu 24.9.2020.
2. ↑  Taajamat väkiluvun ja väestöntiheyden mukaan, 2020  17.1.2022. Tilastokeskus.  Arkistoitu 23.1.2022. Viitattu 28.1.2022.
3. ↑  Ruutana *Kangasala*. Viitattu 11.2.2022.